**Atklātā konkursa**

**„Būvprojektu izstrāde un autoruzraudzība Daugavpils pilsētas pašvaldības objektiem”**

**(iepirkuma identifikācijas numurs DPD 2018/115)**

**ATBILDES UZ PRETENDENTU JAUTĀJUMIEM NR. 1**

Daugavpils pilsētas domes iepirkumu komisija 2018.gada 2.oktobra sēdē (prot.Nr.2) ir izskatījusi pretendenta elektroniski uzdoto jautājumu par atklātā konkursa „Būvprojektu izstrāde un autoruzraudzība Daugavpils pilsētas pašvaldības objektiem”, (iepirkuma identifikācijas numurs DPD 2018/115), tehnisko specifikāciju 2.daļā:

**Jautājums:**

Nolikuma 58.8.punktā ir noteikts, ka pretendentam trijos iepriekšējos gados (2017., 2016., 2015.gadā un 2018.gads līdz piedāvājumu iesniegšanas dienai) vai īsākā laika periodā, ja pretendents ir dibināts vēlāk, pretendentam ir pieredze projektēšanas pakalpojumu sniegšanā, proti, pretendents ir kvalitatīvi un atbilstoši pasūtītāja prasībām līguma ietvaros izstrādājis:

* Konkursa 2.DAĻĀ: būvniecības dokumentāciju parku, skvēru, promenādes pārbūvei, atjaunošanai vai būvniecībai.

2018.gada 12.jīnija MK noteikumos Nr.326 “Būvju klasifikācijas noteikumi” nav atsevišķa koda, kas raksturo parkus, skvērus vai promenādes. Lūdzam sniegt skaidrojumu, kas tiks atzīts par parkiem, skvēriem un promenādēm?

Vai par atbilstošu tiks atzīta arī būvprojekta izstrāde ēkai pieguļošai teritorijai, kura ietver, piemēram, gājēju celiņus un rekreācijas zonu?

**Atbilde:**

Saskaņā ar MK noteikumiem Nr.326 “Būvju klasifikācijas noteikumi” tiks atzīta pieredze saskaņā ar sekojošu kodu:

|  |  |  |
| --- | --- | --- |
| 21120101 | Ielas, ceļi un laukumi ar cieto segumu | Ielas, ceļi un laukumi ar melno segumu, bruģakmens segumu, dzelzsbetona, betona, asfaltbetona vai citu līdzīgu materiālu cieto segumu |

Ēkai pieguļošas teritorijas projektēšana šajā kodā neietilpst.